Necrophilus

Necrophilus er en slekt av biller som tidligere ble regnet til åtselbillene.

Utseende 
Middelsstore biller, forholdsvis brede og flate, blanke. Hodet er fremstikkende og godt synlig ovenfra. Antennene er forholdsvis lange, fortykkede mot spissen, de fem ytterste leddene danner en avlang kølle. Brystskjoldet (pronotum) er bredere enn langt, nesten så bredt som dekkvingene. Dekkvingene er brede, blanke, hver med ni punktstriper, men uten opphøyde ribber. Beina er lange og slanke. Larvene er pølseformede, med to ganske lange børster på det bakerste leddet, og ganske korte bein.

Levevis 
Lite synes være kjent om biologien til disse billene, som lever i tempererte områder på den nordlige halvkulen. De finnes helst på litt fuktige steder i skog. De voksne billene finnes ved råtnende organisk materiale av ulike slag, og det er trolig at larvene også lever der. De lange beina tyder på at de er gode løpere.

Utbredelse 
Slekten har en holarktisk utbredelse, men mangler i det nordligste Europa.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien sumpbiller, Agyrtidae
 Underfamilien Necrophilinae
 Slekten Necrophilus Latreille, 1829
 Necrophilus chinensis Zhou, 2004
 Necrophilus hydrophiloides Mannerheim, 1848 – Nord-Amerika
 Necrophilus nomurai (T.Shibata, 1969)
 Necrophilus pettiti Horn, 1880
 Necrophilus roderi (Schawaller, 1978)
 Necrophilus rupinensis Schawaller, 1986
 Necrophilus sichuanensis Nikolaev, 2003
 Necrophilus subterraneus (Dahl, 1807)

Referanser

Kilder 
 Coleoptera, Agyrtidae i Tree of life

Eksterne lenker 
 Necrophilus på GBIF 
 

Biller formelt beskrevet i 1829
Dyr formelt beskrevet av Pierre André Latreille
Åtselbiller